Takashi Shimura
Takaši Šimura (; Ikuno, 12. mart 1905 — Tokio, 11. februar 1982) bio je japanski glumac, najviše poznat po ulogama u 21 filmu od 30 Akira Kurosave, uključujući i glavnu ulogu u Živeti (1952) i Sedam samuraja (1954).

Karijera 

Svoju prvu ulogu ostvario je 1936. godine u filmu "-{Akanishi Kakita}-" i u filmu Kendžija Mizokučija Elegija iz Osake.

Zajedno sa Toširom Mifuneom, Šimura je blisko povezan sa Akirom Kurosavom i glumio je u 21 od 30 Kurosavinih filmova. Njegove uloge uključuju doktora u filmu iz 1948. Pijani anđeo, detektiva u filmu iz 1949. Pas lutalica, advokata u filmu iz 1950. Skandal, drvoseču u filmu iz 1950. Rašomon, smrtno bolesnog birokratu u filmu iz 1952. Živeti i samuraja u filmu iz 1954. Sedam samuraja.

Šimurina saradnja sa Kurosavom trajala je 20 godina duže od Mifuneove saradnje sa Kurosavom. Šimura je glumio u Kurosavinom debitantskom filmu iz 1943. Sanširo Sugata, a poslednji Kurosavin film u kojem je glumio je Kagemuša iz 1980. godine, za koji je Kurosava napisao poseban deo za Šimuru. Međutim, scena je isečena za zapadno izdanje.

Pored njegove saradnje sa Kurosavom, Šimura je, takođe, poznat po ulogama u japanskim naučno fantastičnim filmovima, uključujući prva dva dela serije filmova o Godzili.

Takaši Šimura preminuo je 11. februara 1982. u Tokiu od hronične opstruktivne bolesti pluća u svojoj 76. godini.

Spoljašnje veze 
 

Japanski filmski glumci